               COMISIA EUROPEANĂ
            Bruxelles, 4.10.2019
            COM(2019) 442 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare în urma uneicereri din partea Belgiei – EGF/2019/001 BE/Carrefour

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul FEG”).

               2.La data de 20 iunie 2019, Belgia a depus cererea EGF/2019/001 BE/Carrefour pentru a obține o contribuție financiară din partea FEG, ca urmare a concedierilor
                  2
                efectuate la Carrefour Belgique SA în Belgia.

               3.În urma evaluării acestei cereri, Comisia a concluzionat, în conformitate cu toate dispozițiile aplicabile ale Regulamentului FEG, că sunt îndeplinite condițiile pentru acordarea unei contribuții financiare din FEG.

               REZUMATUL CERERII

                        Cererea FEG

                        EGF/2019/001 BE/Carrefour

                        Stat membru

                        Belgia

                        Regiunile vizate (nivel NUTS
                           3
                         2)

                        Concedierile se referă la întregul teritoriu al Belgiei

                        Data depunerii cererii

                        20 iunie 2019

                        Data confirmării primirii cererii

                        20 iunie 2019

                        Data cererii de informații suplimentare

                        4 iulie 2019

                        Termenul pentru furnizarea informațiilor suplimentare

                        15 august 2019

                        Termenul pentru finalizarea evaluării

                        7 noiembrie 2019

                        Criteriul de intervenție

                        Articolul 4 alineatul (1) litera (a) din Regulamentul FEG

                        Întreprinderea principală

                        Carrefour Belgique SA

                        Numărul de întreprinderi vizate

                        1

                        Sectorul de activitate economică

                        (Diviziunea NACE Rev. 2)
                           4

                        Diviziunea 47 (Comerț cu amănuntul, cu excepția autovehiculelor și a motocicletelor)

                        Perioada de referință (patru luni):

                        30 noiembrie 2018 – 30 martie 2019

                        Numărul de concedieri în perioada de referință (a)

                        751

                        Numărul de concedieri înainte sau după perioada de referință (b)

                        268

                        Numărul total de concedieri (a + b)

                        1 019

                        Numărul total de lucrători eligibili

                        1 019

                        Numărul total de lucrători vizați

                        400

                        Numărul de tineri vizați care nu sunt încadrați profesional și nu urmează niciun program educațional sau de formare (tineri NEET – not in employment, education or training)

                        330

                        Buget pentru servicii personalizate (EUR)

                        2 665 047

                        Buget pentru implementarea FEG
                           5
                         (EUR)

                        55 000

                        Buget total (EUR)

                        2 720 047

                        Contribuția din partea FEG (60 %) (EUR)

                        1 632 028

               EVALUAREA CERERII

               Procedura

               4.La 20 iunie 2019, Belgia a depus cererea EGF/2019/001 BE/Carrefour, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul FEG. Comisia a confirmat primirea cererii la aceeași dată, iar la 4 iulie 2019 a solicitat Belgiei informații suplimentare. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia trebuie să finalizeze evaluarea conformității cererii cu condițiile de acordare a unei contribuții financiare, expiră la 7 noiembrie 2019.

               Eligibilitatea cererii

               Întreprinderile și beneficiarii în cauză

               5.Cererea se referă la 751 de lucrători concediați de Carrefour Belgique SA. Întreprinderea își desfășoară activitatea în sectorul economic încadrat la diviziunea 47 a NACE Rev. 2 (Comerț cu amănuntul, cu excepția autovehiculelor și a motocicletelor). Concedierile efectuate de Carrefour Belgique se referă la întregul teritoriu al Belgiei.

               Criterii de intervenție

               6.Belgia a depus cererea în temeiul criteriilor de intervenție de la articolul 4 alineatul (1) litera (a) din Regulamentul FEG, conform cărora se prevede concedierea a cel puțin 500 de lucrători într-o perioadă de referință de patru luni dintr-o întreprindere dintr-un stat membru, inclusiv lucrători concediați de furnizori și producători din aval și/sau persoane care desfășoară o activitate independentă și care și-au încetat activitatea.

               7.Perioada de referință de patru luni pentru cerere este cuprinsă între 30 noiembrie 2018 și 30 martie 2019. Numărul de persoane concediate de Carrefour Belgique în perioada de referință este de 751 de lucrători.

               Calcularea concedierilor și a cazurilor de încetare a activității

               8.Toate cele 751 de concedieri din cursul perioadei de referință au fost calculate de la data de încetare de facto a contractului de muncă sau de la data de expirare a acestuia.

               Beneficiari eligibili

               9.Pe lângă lucrătorii deja menționați, printre beneficiarii eligibili se numără 268 de lucrători concediați înainte sau după perioada de referință. Acești lucrători au fost concediați după anunțul general cu privire la concedierile preconizate, făcut la 25 ianuarie 2018
                  6
               . Se poate stabili o legătură clară de cauzalitate cu evenimentul care a declanșat concedierile în decursul perioadei de referință.

               10.Numărul total de beneficiari eligibili este așadar de 1 019.

               Legătura dintre concedieri și schimbările structurale majore apărute în tiparele comerțului mondial ca urmare a globalizării

               11.Belgia susține că, din cauza globalizării (cumpărături online), comerțul cu amănuntul traversează o perioadă de schimbări majore, ceea ce duce la concedieri. Evoluția obiceiurilor consumatorilor și digitalizarea au, de asemenea, un impact asupra comerțului cu amănuntul.

               12.Vânzările online la nivel mondial sunt în continuă creștere de mai mulți ani. În 2015, vânzările cu amănuntul efectuate online au reprezentat, la nivel mondial, 7,4 % din totalul comerțului cu amănuntul. În 2017, aceste vânzări s-au ridicat la 2 382 mii de miliarde USD, ceea ce reprezintă o creștere de 28 % în raport cu anul precedent și 10,4 % din totalul vânzărilor cu amănuntul la nivel mondial. În 2019, se preconizează că vânzările online mondiale vor crește cu 20,7 % și vor reprezenta 14,1 % din totalul comerțului cu amănuntul
                  7
               .

               Vânzări cu amănuntul efectuate online la nivel mondial în perioada 2017-2019
                  (mii de miliarde USD, evoluție % și % din totalul vânzărilor cu amănuntul)

                        Vânzări cu amănuntul efectuate online

                        Evoluție %

                        % din totalul vânzărilor cu amănuntul

               13.Conform previziunilor, această tendință ascendentă va continua în anii următori. În 2023, se preconizează că vânzările cu amănuntul efectuate online la nivel mondial se vor tripla în raport cu 2018 și vor reprezenta 22 % din totalul comerțului cu amănuntul
                  8
               .

               Vânzări cu amănuntul efectuate online la nivel mondial în perioada 2020-2023. Previziuni
               (mii de miliarde USD, evoluție % și % din totalul vânzărilor cu amănuntul)

                        Vânzări cu amănuntul efectuate online

                        Evoluție %

                        % din totalul vânzărilor cu amănuntul

               14.În UE, procentul populației care achiziționează online a crescut de la 47 % la 69 % în perioada 2013-2018
                  9
               . Odată cu creșterea numărului de cumpărători online, s-au produs schimbări în ceea ce privește alegerea vânzătorilor online. Numărul cumpărătorilor care achiziționează online de la vânzători din propria țară a scăzut, însă doar cu un punct procentual, de la 89 % în 2013 la 88 % în 2018, în timp ce achizițiile transfrontaliere în interiorul UE au crescut în mod semnificativ, de la 26 % la 36 %, iar cumpărăturile online de la vânzători din afara UE devin din ce în ce mai populare. Acestea au crescut de la 14 % la 26 % în aceeași perioadă
                  10
               .

               15.Piețele online sunt o prezență constantă în comerțul electronic. Primii trei actori sunt Amazon, Aliexpress și eBay, care operează la nivel mondial.

               Alegerea vânzătorului cu amănuntul
                  (ultima achiziție online transfrontalieră)
                  11

               16.Din considerente legate de prețuri, consumatorii au tendința de a apela la astfel de magazine online internaționale, cu sediul în țări din afara UE. Cumpărăturile online din afara UE au un impact major asupra vânzărilor magazinelor de vânzare cu amănuntul convenționale din UE.

               17.Aceste tendințe globale se fac simțite și în Belgia. Potrivit Comeos
                  12
               , 67 % dintre belgieni au făcut cumpărături online în 2018, comparativ cu doar 46 % în 2012. Aceasta reprezintă o creștere de 21 de puncte procentuale în șase ani. Cumpărătorii online belgieni care fac cumpărături lunar reprezintă 44 % din total, iar 9 % fac cumpărături săptămânal. Pentru 42 % dintre cumpărătorii online belgieni, un buget lunar normal este de peste 150 de euro. 39 % dintre cumpărătorii online belgieni declară că vor cheltui mai mult sau mult mai mult în 2019 comparativ cu anul precedent. Pentru jumătate dintre respondenți, este irelevant dacă magazinul online este belgian sau nu
                  13
               .

               18.Până în prezent, sectorul cu amănuntul a făcut obiectul a 10 cereri FEG, 2 dintre acestea bazându-se pe aspecte comerciale legate de globalizare
                  14
                și 8 pe criza economică și financiară mondială
                  15
               .

               Evenimentele care au condus la concedieri și la încetarea activității

               19.Carrefour Belgia își desfășoară activitatea prin intermediul a trei mărci: Carrefour Express (magazine de proximitate), o marcă rentabilă și aflată în plină expansiune (deschizând 20-25 de magazine pe an); Carrefour Market (supermarketuri), axată pe produse proaspete, care la rândul său se extinde, cu ambiția de a deschide 10 magazine pe an și Carrefour Hypermarkets. Din 45 de hipermarketuri Carrefour, 19 nu sunt rentabile
                  16
               .

               20.Evenimentele care au dus la concedieri sunt închiderea unui hipermarket Carrefour și închirierea unor părți ale suprafeței magazinelor către comercianți cu amănuntul externi, în unele hipermarketuri care încă funcționează. Așa cum s-a menționat mai sus, cumpărăturile online de la vânzători din afara UE au un impact major asupra vânzărilor magazinelor convenționale din UE.

               21.Produsele pentru care vânzările online sunt deja consistente sau se preconizează că vor crește în viitorul apropiat sunt aceleași cu oferta de produse nealimentare din hipermarketuri. Moda este un sector ajuns la maturitate în comerțul electronic. „Produsele în plină dezvoltare”
                  17
                sunt cărțile și cărțile electronice, calculatoarele și produsele electronice, produsele de sănătate și înfrumusețare și cele de divertisment. În schimb, doar un număr mic de consumatori belgieni cumpără alimente online, deși cumpărătorii online declară că intenționează să facă acest lucru mai des în viitor
                  18
               .

               22.Pentru Carrefour, creșterea vânzărilor online a contribuit la scăderea vânzărilor de produse nealimentare în hipermarketurile sale (cifra de afaceri a produselor nealimentare a scăzut cu 6 % în 2017 și cu 19 % din 2010), subminând rentabilitatea acestui tip de magazine. Autoritățile belgiene au precizat că aceste concedieri se datorează în principal dificultăților din sectorul nealimentar descrise mai sus.

               Cifra de afaceri a hipermarketurilor Carrefour. Produse nealimentare
                  19
               .
               (toate taxele incluse)
                  (variație procentuală de la un an la altul)

               Rentabilitatea hipermarketurilor Carrefour
                  20

               (ROC
                  21
               în milioane de euro)

               Impactul preconizat al concedierilor asupra economiei și a ocupării forței de muncă la nivel local, regional sau național

               23.Deși concedierile vizează întreaga țară, Belgia se așteaptă ca acestea să aibă un impact negativ deosebit de semnificativ asupra situației ocupării forței de muncă și, prin urmare, asupra economiei regionale din Valonia. Impactul preconizat este legat de numărul redus de locuri de muncă din regiune, de rata relativ ridicată a șomajului și, în consecință, de dificultățile preconizate în ceea ce privește reconversia pentru lucrătorii concediați, în special pentru cei cu vârsta de peste 50 de ani, în condițiile în care una din patru persoane aflate în căutarea unui loc de muncă din Valonia este în vârstă de peste 55 de ani.

               24.Deși numărul persoanelor aflate în căutarea unui loc de muncă din regiune a scăzut cu 1,5 % în 2018 în comparație cu anul precedent, rata șomajului din Valonia (8,6 %
                  22
               ) este de peste două ori mai mare decât rata șomajului din Flandra (3,5 %
                  23
               ) și peste media UE de 6,9 %. În plus, în Valonia, există alți indicatori care arată performanțe mai scăzute pe piața forței de muncă: activitatea interimară a încetinit (-2,3 % ore lucrate în perioada decembrie 2017-decembrie 2018), șomajul temporar a crescut (+ 5,8 % pe bază anuală), iar numărul falimentelor a crescut în ultimul trimestru al anului 2018 (+ 5 % în comparație cu același trimestru din 2017). În plus, se preconizează că și crearea de locuri de muncă va încetini în 2019 (cu aproximativ 15 000 de locuri de muncă mai puțin decât în 2018)
                  24
               .

               25.În 2018, 57 % dintre persoanele aflate în căutarea unui loc de muncă din Valonia erau șomeri de lungă durată (> 12 luni), în timp ce lucrătorii șomeri de mai mult de doi ani reprezentau 67 % din totalul șomerilor de lungă durată aflați în căutarea unui loc de muncă
                  25
               .

               26.Potrivit Comeos, deși rata de ocupare a forței de muncă în sectorul comerțului cu amănuntul din Belgia nu este încă în scădere, există preocupări legate de faptul că digitalizarea și automatizarea depozitelor vor avea, foarte curând, un impact asupra a mii de locuri de muncă relativ necalificate
                  26
               .

               Beneficiari vizați și acțiuni propuse

               Beneficiari vizați

               27.Din cauza situației deosebit de dificile a ocupării forței de muncă din Valonia, Belgia se așteaptă ca doar cei 400 de lucrători concediați din această regiune să participe la măsuri. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați
                           (lucrători)

                        Sex:

                        Bărbați:

                        118

                        (29,5 %)

                        Femei:

                        282

                        (70,5 %)

                        Cetățenie:

                        Cetățeni ai UE:

                        379

                        (94,8 %)

                        Cetățeni din afara UE:

                        21

                        (5,2 %)

                        Grupa de vârstă:

                        15-24 de ani:

                        0

                        (0,0 %)

                        25-29 de ani:

                        7

                        (1,7 %)

                        30-54 de ani:

                        68

                        (17,0 %)

                        55-64 de ani:

                        325

                        (81,3 %)

                        peste 64 de ani:

                        0

                        (0,0 %)

               28.În plus, autoritățile belgiene vor oferi servicii personalizate cofinanțate din FEG unui număr de până la 330 de tineri care nu sunt încadrați în muncă și nu urmează niciun program educațional sau de formare (tineri NEET) cu vârsta mai mică de 25 de ani la data depunerii cererii, dat fiind că 240 dintre concedierile menționate la punctul 5 au avut loc în regiunile de nivel NUTS 2 Province Hainaut (BE32) și Province Liège (BE33), care au înregistrat rate ale șomajului în rândul tinerilor cu vârste cuprinse între 15 și 24 de ani de cel puțin 20 %
                  27
                pe baza datelor anuale disponibile pentru 2018
                  28
               .

               29.Numărul total estimat de beneficiari eligibili care ar urma să participe la măsuri, inclusiv tinerii NEET, este, prin urmare, de 730.

               Eligibilitatea acțiunilor propuse

               30.Serviciile personalizate care urmează să fie oferite lucrătorilor concediați și tinerilor NEET constau în acțiunile enumerate mai jos:

               –Sprijin/orientare/integrare: Acest set de servicii extinde activitățile standard în sprijinul foștilor lucrători ai Carrefour desfășurate de unitățile de reconversie ale serviciului public valon de ocupare a forței de muncă (Forem) în numele întreprinderii care a efectuat concedierile. Oferta standard va fi prelungită după perioada obligatorie
                  29
               , iar lucrătorilor concediați li se vor propune servicii specifice suplimentare, cum ar fi serviciile active de căutare a locurilor de muncă și de corelare a cererii și ofertei de forță de muncă.

               Sprijinirea și mobilizarea tinerilor NEET este efectuată de către Forem și partenerii săi sindicali.

               Tinerii NEET vor avea posibilitatea de a participa la „Coup de boost”, un sistem de sprijin socioprofesional intensiv, cu o durată de nouă luni. Participanților li se vor propune o varietate de activități colective și individuale pe teme legate de căutarea unui loc de muncă (pregătirea pentru interviul de angajare, solicitarea unui interviu etc.), de dezvoltarea încrederii în sine și de comunicare; activități de descoperire a mediului profesional și de formare (vizite, stagii, experiență profesională etc.); interviuri individuale cu consilieri profesionali și/sau sociali pentru a ajuta fiecare tânăr să își definească proiectul profesional; informații adaptate cu privire la dreptul muncii și la drepturile sociale și sprijin pentru îndeplinirea procedurilor administrative; schimburi de experiență, în cadrul cărora tinerii se pot sprijini reciproc și își pot împărtăși experiențele profesionale și în materie de căutare a unui loc de muncă și formare etc.

               La sfârșitul sprijinului, obiectivul este ca NEET să obțină un prim loc de muncă sau să fie integrați într-un program de formare calificată. În plus, este prevăzut un sprijin suplimentar după „Coup de Boost”, pentru a asigura faptul că NEET sunt bine integrați în programul de formare sau la locul de muncă și pentru a depăși dificultățile care pot apărea.

               –Formare, recalificare și formare profesională. Lucrătorii și tinerii NEET vor avea acces la oferta de formare standard a Forem și a partenerilor săi și vor fi utilizate module specifice pentru căutarea unui loc de muncă. În plus, după crearea de profiluri și validarea proiectelor profesionale individuale cu consilierul profesional, se va oferi formare specifică pentru a răspunde nevoilor identificate. Totodată, vor fi disponibile cursuri de formare pentru competențele de bază (competențe lingvistice, matematică, utilizarea tehnologiilor informației etc.) pentru tinerii care au nevoie de astfel de cursuri.

               –Sprijin pentru înființarea de întreprinderi. Această măsură adresată lucrătorilor va include o etapă de diagnosticare și de orientare, acțiuni de sensibilizare cu privire la antreprenoriat, sesiuni de informare privind potențialul înființării unei întreprinderi prin intermediul diagnosticelor economice teritoriale și crearea de rețele cu antreprenori relevanți și cu consilieri certificați în materie de noi întreprinderi.

               –Contribuție la înființarea unei întreprinderi. Lucrătorii care înființează o întreprindere sau încep o activitate independentă vor primi o contribuție de până la 15 000 EUR. Contribuția va fi plătită în două tranșe, după demonstrarea desfășurării efective a activității cu documente justificative.

               –Alocații. (1) Alocații pentru căutarea unui loc de muncă și pentru formare. Lucrătorii și tinerii NEET vor primi 1 EUR pe oră de participare efectivă la cursuri de formare sau la activitățile de căutare a unui loc de muncă ale unităților de reconversie Forem
                  30
               . (2) Contribuție la cheltuielile de deplasare. Pentru a încuraja mobilitatea regională și interregională, lucrătorii și tinerii NEET care găsesc un loc de muncă fie la o distanță mai mare de 60 km de domiciliu, fie la o distanță care implică un timp de deplasare de peste patru ore (dus-întors), vor primi o sumă forfetară de 500 EUR sau 750 EUR
                  31
               . (3) Alocație pentru înființarea de întreprinderi. Pentru a sprijini lucrătorii care își înființează propria întreprindere
                  32
               , se va acorda o alocație lunară de 350 EUR pentru o perioadă de maximum 12 luni. (4) Alocație pentru reluarea studiilor. O alocație lunară de 350 EUR va fi acordată lucrătorilor și tinerilor NEET care sunt înscriși la studii cu program complet (études de plein exercice) de cel puțin un an.

               31.Acțiunile propuse descrise mai sus constituie măsuri active pe piața forței de muncă în cadrul acțiunilor eligibile definite la articolul 7 din Regulamentul FEG. Aceste acțiuni nu înlocuiesc măsurile pasive de protecție socială.

               32.Belgia a furnizat informațiile necesare cu privire la acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Autoritățile belgiene au confirmat că aceste acțiuni nu vor fi înlocuite de o contribuție financiară din partea FEG.

               Bugetul estimat

               33.Costurile totale estimate sunt de 2 720 047 EUR, incluzând cheltuieli pentru servicii personalizate de 2 665 047 EUR și cheltuieli pentru activitățile de pregătire, gestionare, informare și publicitate, control și raportare de 55 000 EUR.

               34.Contribuția financiară totală solicitată din partea FEG este de 1 632 028 EUR (60 % din costurile totale).

                        Acțiuni

                        Numărul estimat de participanți

                        Costul estimat per participant
                        (EUR)
                           33

                        Costuri totale estimate

                        (EUR)
                           34

                        Servicii personalizate [acțiuni în temeiul articolului 7 alineatul (1) literele (a) și (c) din Regulamentul FEG]

                        Sprijin/orientare/integrare
                           (Accompagnement, orientation, mobilisation et insertion)

                        730

                        2 241

                        1 636 130

                        Formare, recalificare și formare profesională
                           (Formation et modules specifiques)

                        460

                        941

                        432 710

                        Sprijin pentru înființarea de întreprinderi
                           (Dispositif d'accompagnement à l'entreprenariat)

                        250

                        463

                        115 743

                        Contribuție la înființarea unei întreprinderi
                           (Bourse de lancement)

                        10

                        10 000

                        100 000

                        Subtotal (a):

                        Procent din pachetul de servicii personalizate

                        –

                        2 284 583

                        (85,72%)

                        Alocații și stimulente [acțiuni în temeiul articolului 7 alineatul (1) litera (b) din Regulamentul FEG]

                        Alocații
                           (Allocations et primes)

                        730

                        521

                        380 464

                        Subtotal (b):

                        Procent din pachetul de servicii personalizate:

                        –

                        380 464

                        (14,28 %)

                         Acțiuni în temeiul articolului 7 alineatul (4) din Regulamentul FEG

                        1. Activități de pregătire

                        –

                        0

                        2. Gestionare

                        –

                        10 000

                        3. Informare și publicitate

                        –

                        15 000

                        4. Control și raportare

                        –

                        30 000

                        Subtotal (c):

                        Procent din costurile totale:

                        –

                        55 000

                        (2,02%)

                        Costuri totale (a + b + c):

                        –

                        2 720 047

                        Contribuție din FEG (60 % din costurile totale)

                        –

                        1 632 028

               35.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul FEG nu depășesc 35 % din costurile totale ale pachetului coordonat de servicii personalizate. Belgia a confirmat faptul că aceste acțiuni sunt condiționate de participarea activă a beneficiarilor vizați la activitățile de căutare a unui loc de muncă sau de formare.

               36.În privința costurilor investițiilor pentru activități independente, înființarea de noi întreprinderi și preluarea întreprinderilor de către angajați, Belgia a confirmat că acestea nu vor depăși 15 000 EUR per beneficiar.

               Perioada de eligibilitate a cheltuielilor

               37.Belgia a început prestarea serviciilor personalizate către beneficiarii vizați la 1 decembrie 2018. Prin urmare, cheltuielile aferente acțiunilor vor fi eligibile pentru o contribuție financiară din FEG de la 1 decembrie 2018 până la 20 iunie 2021.

               38.Belgia a început plata cheltuielilor administrative pentru punerea în aplicare a FEG la 25 ianuarie 2018. Prin urmare, cheltuielile pentru activitățile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 25 ianuarie 2018 până la 20 decembrie 2021.

               Complementaritatea cu acțiunile finanțate din fonduri naționale sau ale Uniunii

               39.Sursa de prefinanțare sau de cofinanțare națională este bugetul Regiunii Valonia.

               40.Belgia a confirmat faptul că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale

               41.Belgia a indicat faptul că pachetul coordonat de servicii personalizate a fost elaborat în consultare cu partenerii sociali.

               42.Alături de informarea și consultarea obligatorie a reprezentanților lucrătorilor, a fost creată o unitate de criză pentru a defini planul social și a coordona intervențiile serviciilor publice competente. Serviciul public de ocupare a forței de muncă din Valonia a consultat sindicatele cu privire la diverse soluții de reconversie
                  35
               , iar sindicatele, consilierii profesionali și asistenții sociali în contact direct cu lucrătorii concediați au fost consultați cu privire la nevoile lucrătorilor în materie de recalificare/actualizare a competențelor
                  36
               .

               Sisteme de gestionare și control

               43.Belgia a notificat Comisiei faptul că această contribuție financiară va fi gestionată și controlată de aceleași organisme care asigură gestionarea și controlul finanțărilor din FSE.

               Angajamentele asumate de statul membru în cauză

               44.Belgia a oferit toate garanțiile necesare cu privire la următoarele:

               –în ceea ce privește accesul la acțiunile propuse și implementarea acestora, vor fi respectate principiile egalității de tratament și nediscriminării,

               –au fost respectate cerințele prevăzute de legislația națională și de legislația UE în ceea ce privește concedierile colective,

               –Carrefour, care și-a continuat activitățile după efectuarea concedierilor, și-a respectat obligațiile legale în materie de concedieri și a luat măsurile adecvate pentru lucrătorii săi,

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare,

               –acțiunile propuse vor fi complementare cu acțiunile finanțate prin fondurile structurale,

               –contribuția financiară din FEG va respecta normele procedurale și materiale ale Uniunii privind ajutoarele de stat.

               IMPLICAȚII BUGETARE

               Propunere bugetară

               45.FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  37
               .

               46.După examinarea cererii din punctul de vedere al respectării condițiilor prevăzute la articolul 13 alineatul (1) din Regulamentul FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea unei sume de 1 632 028 EUR din FEG, care reprezintă 60 % din costurile totale ale acțiunilor propuse, cu scopul de a furniza o contribuție financiară pentru cerere.

               47.Decizia propusă privind mobilizarea FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  38
               .

               Acte conexe

               48.În același timp cu prezentarea propunerii de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 1 632 028 EUR.

               49.Concomitent cu adoptarea prezentei propuneri de decizie privind mobilizarea FEG, Comisia va adopta o decizie privind o contribuție financiară, prin intermediul unui act de punere în aplicare, care va intra în vigoare la data la care Parlamentul European și Consiliul vor adopta decizia propusă privind mobilizarea FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare în urma unei
                  cereri din partea Belgiei – EGF/2019/001 BE/Carrefour

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  39
               , în special articolul 15 alineatul (4),

               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  40
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară activități independente a căror activitate a încetat ca urmare a schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le acorde asistență în procesul de reintegrare pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), astfel cum se prevede la articolul 12 din Regulamentul (UE, Euratom) nr. 1311/2013 al Consiliului
                  41
               .

               (3)La 20 iunie 2019, Belgia a depus o cerere de mobilizare a FEG, ca urmare a concedierilor efectuate la Carrefour Belgique SA în Belgia. Cererea a fost completată cu informații suplimentare furnizate în conformitate cu articolul 8 alineatul (3) din Regulamentul (UE) nr. 1309/2013. Cererea îndeplinește condițiile pentru stabilirea sumei contribuției financiare din partea FEG, prevăzute la articolul 13 din Regulamentul (UE) nr. 1309/2013.

               (4)În conformitate cu articolul 6 alineatul (2) din Regulamentul (UE) nr. 1309/2013, Belgia a decis să furnizeze servicii personalizate cofinanțate prin FEG și unui număr de 330 de tineri care nu sunt încadrați profesional și nu urmează niciun program educațional sau de formare (tineri NEET).

               (5)Prin urmare, este necesară mobilizarea FEG pentru a se furniza o contribuție financiară în valoare de 1 632 028 EUR ca urmare a cererii depuse de Belgia.

               (6)Pentru a reduce la minimum timpul necesar pentru mobilizarea FEG, prezenta decizie trebuie să se aplice de la data adoptării sale,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2019, se mobilizează Fondul european de ajustare la globalizare pentru a se furniza suma de 1 632 028 EUR, sub formă de credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]
                  42*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)

                        JO L 347, 20.12.2013, p. 855.

                     (2)

                        În sensul articolului 3 din Regulamentul FEG.

                     (3)

                        Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (4)

                        JO L 393, 30.12.2006, p. 1.

                     (5)

                        În conformitate cu articolul 7 al patrulea paragraf din Regulamentul (UE) nr. 1309/2013.

                     (6)

                  http://www.gondola.be/fr/news/food-retail/plan-de-transformation-carrefour-belgique-signature-du-protocole-daccord

                     (7)

                        Worldwide retail ecommerce sales (
                  https://www.emarketer.com/content/global-ecommerce-2019
                  )

                     (8)

                        Ibid.

                     (9)

                        Eurostat. Achiziții pe internet efectuate de persoane fizice [isoc_ec_ibuy].

                     (10)

                        Eurostat.
                  https://ec.europa.eu/eurostat/statistics-explained/pdfscache/46776.pdf

                     (11)

                        Cross-border ecommerce shopper survey, 2017
                  https://www.eurocommerce.eu/media/159952/2018.07.02%20-%20ecommerce%20report_annex.pdf

                     (12)

                        Federația Belgiană pentru Comerț și Servicii

                     (13)

                        Comeos. E-commerce Belgium 2018.
                  https://static.comeos.be/E-commerce_Belgium_2018.pdf

                     (14)

                        Cererea de față și EGF/2017/005 FI/Retail, COM (2017) 618.

                     (15)

                        EGF/2010/010 CZ/Unilever, COM(2011) 61,
                     EGF/2010/016 ES/Aragón Retail, COM(2010) 615,
                     EGF/2011/004 EL/ALDI Hellas, COM(2011) 580,
                     EGF/2014/009 EL/Sprider Stores, COM(2014) 620,
                     EGF/2014/013 EL/Odyssefs Fokas, COM(2014) 702,
                     EGF/2015/011 GR/Supermarket Larissa, COM(2016) 210,
                     EGF/2016/005 NL/Drenthe Overijssel Retail, COM(2016) 742, și
                     EGF/2017/003 GR Attica Retail, COM(2017) 613.

                     (16)

                        Carrefour. „Plan de transformation Carrefour Belgique” (ianuarie 2018)

                     (17)

                        Produsele în plină dezvoltare sunt produsele pe care mulți consumatori le cumpără deja online și intenționează să le cumpere mai des în viitor.

                     (18)

                        Comeos. E-commerce Belgium 2018, op.cit.

                     (19)

                        Carrefour. „Plan de transformation Carrefour Belgique” (ianuarie 2018).

                     (20)

                        Ibid.

                     (21)

                        Rentabilitatea clienților (Return on customers, ROC) este un indicator al rentabilității magazinelor. Acesta calculează rentabilitatea oferită de clienți, având în vedere investițiile realizate și care continuă să fie realizate pentru deservirea, satisfacerea și păstrarea clienților. ROC este egal cu fluxul de numerar din perioada curentă al unei firme generat de clienții săi, plus orice modificări ale capitalului de clienți, împărțite la capitalul de clienți total la începutul perioadei.

                     (22)

                        Statbel
                     (
                  https://statbel.fgov.be/fr/themes/emploi-formation/marche-du-travail/emploi-et-chomage#panel-11
                  )

                     (23)

                        Ibid.

                     (24)

                        Le Forem. Marché de l’emploi. Tendances et conjoncture en Wallonie. Ianuarie 2019

                     (25)

                        Iweps. Séries statistiques du marché du travail en Wallonie. Decembrie 2018
                     (
                  https://www.iweps.be/wp-content/uploads/2019/01/dmc1812.pdf
                  )

                     (26)

                  https://www.lecho.be/entreprises/grande-distribution/Malgre-Carrefour-l-emploi-dans-la-grande-distribution-a-progresse/9976847

                     (27)

                        Province Hainaut (27,6%), Province Liège (21,1%).

                     (28)

                        Sursă: Eurostat, setul de date: [lfst_r_lfu3rt].

                     (29)

                        Pentru lucrătorii de peste 45 de ani, 6 luni (60 de ore). Pentru lucrătorii de până la 44 de ani, 3 luni (30 de ore).

                     (30)

                        În conformitate cu Decretul valon din 29 ianuarie 2004 (Décret relatif au plan d’accompagnement des reconversions)

                     (31)

                        500 EUR dacă se deplasează cu mașina sau 750 EUR dacă utilizează transportul în comun.

                     (32)

                        Alocația se acordă până în momentul începerii activității.

                     (33)

                        Pentru a evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Belgia.

                     (34)

                        Totalul nu corespunde din cauza rotunjirii.

                     (35)

                        La 15 și 27 martie 2019

                     (36)

                        La 15 martie 2019

                     (37)

                        JO L 347, 20.12.2013, p. 884.

                     (38)

                        JO C 373, 20.12.2013, p. 1.

                     (39)

                        JO L 347, 20.12.2013, p. 855.

                     (40)

                        JO C 373, 20.12.2013, p. 1.

                     (41)

                        Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (42)
                  *
                        Data urmează a fi introdusă de către Parlament înainte de publicarea în JO.


               COMISIA EUROPEANĂ
            Bruxelles, 14.10.2019
            COM(2019) 462 final
            2019/0220(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene, în cadrul Comitetului mixt și al Subcomitetului privind comerțul și investițiile instituite prin Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte, în legătură cu adoptarea unor decizii privind adoptarea regulamentului de procedură al Comitetului mixt și a regulamentului de procedură al Subcomitetului privind comerțul și investițiile

               EXPUNERE DE MOTIVE

               1.Obiectul propunerii

               Obiectul prezentei propuneri îl constituie decizia de stabilire a poziției care urmează să fie adoptată, în numele Uniunii Europene, în cadrul Comitetului mixt și al Subcomitetului privind comerțul și investițiile instituite prin Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte (denumit în continuare „acordul”), în legătură cu viitoarea adoptarea regulamentului de procedură al Comitetului mixt și a regulamentului de procedură al Subcomitetului privind comerțul și investițiile.

               2.Contextul propunerii

               2.1.Acordul-cadru de parteneriat și de cooperare UE-Mongolia

               Acordul are drept scop instituirea unui parteneriat consolidat între UE, statele membre ale acesteia și Mongolia, precum și aprofundarea și intensificarea cooperării în domeniile de interes reciproc, care reflectă valorile și principiile comune. Acordul creează un cadru coerent și obligatoriu din punct de vedere juridic pentru relațiile UE cu Mongolia. Acordul a intrat în vigoare la 1 noiembrie 2017.

               2.2.Comitetul mixt și Subcomitetul privind comerțul și investițiile

               Comitetul mixt este instituit prin articolul 56 din acord. Principalele sale atribuții sunt: (a) să asigure funcționarea și aplicarea corespunzătoare a acordului; (b) să stabilească prioritățile în legătură cu obiectivele acordului; (c) să formuleze recomandări pentru promovarea obiectivelor acordului.

               Comitetul mixt trebuie să formuleze recomandări și să adopte decizii, după caz, pentru a pune în aplicare aspecte specifice ale acordului. Comitetul mixt se întrunește la nivelul înalt corespunzător. Comitetul mixt trebuie să își adopte propriul regulament de procedură. Comitetul mixt poate înființa grupuri de lucru specializate care să abordeze chestiuni specifice.

               Subcomitetul privind comerțul și investițiile este instituit prin articolul 28 din acord. Sarcina sa este de a asista Comitetul mixt în execuția sarcinilor sale, ocupându-se de toate domeniile de cooperare în materie de comerț și investiții.

               2.3.Actul avut în vedere spre adoptare de către Comitetul mixt și Subcomitetul privind comerțul și investițiile

               Comitetul mixt trebuie să adopte o decizie referitoare la adoptarea regulamentului său de procedură și la înființarea grupurilor de lucru specializate. Subcomitetul privind comerțul și investițiile trebuie să adopte o decizie privind adoptarea regulamentului său de procedură („actul avut în vedere”).

               Scopul actelor avute în vedere este adoptarea, în conformitate cu articolul 28 alineatul (3) și cu articolul 56 alineatul (6) din acord, a regulamentului de procedură pe care se bazează organizarea activității Comitetului mixt și a regulamentului de procedură al Subcomitetului privind comerțul și investițiile, precum și înființarea subcomitetelor specializate, permițând astfel punerea în aplicare a acordului.

               3.Poziția care urmează să fie adoptată în numele Uniunii

               Poziția care urmează să fie adoptată în numele Uniunii ar trebui să urmărească adoptarea regulamentului de procedură al Comitetului mixt UE–Mongolia și a regulamentului de procedură al Subcomitetului privind comerțul și investițiile și înființarea grupurilor de lucru specializate. Această poziție ar trebui să se bazeze pe proiectele de decizie ale Comitetului mixt și Subcomitetului privind comerțul și investițiile.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede adoptarea unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include atât actele care au efecte juridice în temeiul normelor de drept internațional aplicabile organismului în cauză, cât și instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  1
               .

               4.1.2.Aplicarea la cazul în discuție

               Comitetul mixt și Subcomitetul privind comerțul și investițiile sunt organisme create printr-un acord, și anume prin Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte.

               Actele pe care trebuie să le adopte aceste organisme sunt acte cu efecte juridice, deoarece, în conformitate cu articolul 56 alineatul (2) din acord, Comitetul mixt și Subcomitetul privind comerțul și investițiile adoptă decizii cu caracter obligatoriu pentru părți.

               Actele avute în vedere nu completează și nu modifică cadrul instituțional al acordului.

               Prin urmare, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               În ceea ce privește un act avut în vedere care urmărește simultan mai multe obiective sau care include mai multe elemente care sunt legate între ele în mod inextricabil, fără ca vreunul să fie accesoriu în raport cu un altul, temeiul juridic material al unei decizii adoptate în temeiul articolului 218 alineatul (9) din TFUE va trebui să includă, în mod excepțional, diferitele temeiuri juridice relevante.

               4.2.2.Aplicarea la cazul în discuție

               Actele avute în vedere au scopul de a promova atingerea obiectivelor acordului și de a facilita punerea sa în aplicare. Regulamentul de procedură al Comitetului mixt se referă la funcționarea generală a unui organism instituit pe baza unui acord. Prin urmare, domeniul sub incidența căruia intră decizia în cauză trebuie apreciat în raport cu acordul de parteneriat în ansamblu
                  2
               .

               În acest caz specific, acordul are drept obiectiv și element predominant cooperarea cu o țară în curs de dezvoltare (articolul 209 din TFUE)
                  3
               . Așadar, temeiul juridic adecvat ar trebui să fie articolul 209 din TFUE.

               4.3.Concluzie

               Temeiul juridic al deciziei propuse ar trebui să fie articolul 209 din TFUE, coroborat cu articolul 218 alineatul (9) din TFUE.

               5.Publicarea actului avut în vedere

               Întrucât actul Comitetului mixt va stabili regulamentul său de procedură, este oportună publicarea acestuia în Jurnalul Oficial al Uniunii Europene după adoptare.

               2019/0220 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene, în cadrul Comitetului mixt și al Subcomitetului privind comerțul și investițiile instituite prin Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte, în legătură cu adoptarea unor decizii privind adoptarea regulamentului de procedură al Comitetului mixt și a regulamentului de procedură al Subcomitetului privind comerțul și investițiile

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 209, coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte (denumit în continuare „acordul”) a intrat în vigoare la 1 noiembrie 2017.

               (2)Articolul 56 alineatul (1) din acord instituie un Comitet mixt însărcinat să asigure funcționarea și aplicarea corespunzătoare a acordului.

               (3)Articolul 56 alineatul (6) din acord prevede că acest Comitet mixt trebuie să își adopte propriul regulament de procedură, iar articolul 56 alineatul (4) prevede că acesta poate crea grupuri de lucru specializate.

               (4)Articolul 28 alineatul (1) din acord instituie un Subcomitet privind comerțul și investițiile.

               (5)Articolul 28 alineatul (3) din acord prevede că Subcomitetul privind comerțul și investițiile își stabilește propriul regulament de procedură.

               (6)Pentru a asigura punerea în aplicare efectivă a acordului, regulamentul de procedură al Comitetului mixt ar trebui adoptat cât mai curând posibil.

               (7)Este așadar necesar să se stabilească poziția care urmează să fie adoptată în numele Uniunii în cadrul Comitetului mixt și al Subcomitetului privind comerțul și investițiile. Poziția Uniunii în cadrul Comitetului mixt și al Subcomitetului privind comerțul și investițiile ar trebui să se bazeze pe proiectele de decizii ale Comitetului mixt și ale Subcomitetului privind comerțul și investițiile care figurează în anexă,

               ADOPTĂ PREZENTA DECIZIE:

               Articolul 1

               Poziția cu privire la adoptarea avută în vedere a regulamentului de procedură al Comitetului mixt, care urmează să fie adoptată în numele Uniunii în cadrul Comitetului mixt UEMongolia, se bazează pe proiectul de decizie a Comitetului mixt atașat la prezenta decizie.

               Poziția cu privire la adoptarea avută în vedere a regulamentului de procedură al Subcomitetului privind comerțul și investițiile, care urmează să fie adoptată în numele Uniunii în cadrul Subcomitetului UE-Mongolia privind comerțul și investițiile, se bazează pe proiectul de decizie a Subcomitetului privind comerțul și investițiile atașat la prezenta decizie.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        Cauza C-399/12, Germania/Consiliu (OIV), ECLI:EU:C:2014:2258, punctele 61-64.

                     (2)

                        Cauza C-244/17, Comisia/Consiliul (Kazahstan), ECLI:EU:C:2018:662, punctul 40.

                     (3)

                        Pentru domeniul de aplicare al politicii de dezvoltare, a se vedea cauza C-377, Comisia/Consiliul (Filipine), punctele 36–37.

    ---documentbreak---

               COMISIA EUROPEANĂ
            Bruxelles, 14.10.2019
            COM(2019) 462 final
            ANEXE
            la
            Propunerea de decizie a Consiliului
            privind poziția care urmează să fie adoptată în numele Uniunii Europene, în cadrul Comitetului mixt și al Subcomitetului privind comerțul și investițiile instituite prin Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte, în legătură cu adoptarea unor decizii privind adoptarea regulamentului de procedură al Comitetului mixt și a regulamentului de procedură al Subcomitetului privind comerțul și investițiile

               ANEXA I

               Decizia nr. 1/... a Comitetului mixt instituit prin Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte („Comitetul mixt UE-Mongolia”)

               din...

               de adoptare a regulamentului său de procedură

               COMITETUL MIXT UE- MONGOLIA,

               având în vedere Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte („acordul”), în special articolul 56,

               întrucât:

               (1)Acordul a intrat în vigoare la 1 noiembrie 2017.

               (2)În temeiul articolului 56 alineatul (6), Comitetul mixt trebuie să își adopte propriul regulament de procedură,

               ADOPTĂ PREZENTA DECIZIE:

               Articol unic

               Se adoptă regulamentul de procedură al Comitetului mixt UE-Mongolia, astfel cum este prevăzut în anexa la prezenta decizie.

               Prezenta decizie intră în vigoare la data adoptării.

               Adoptată la Bruxelles/Ulan Bator,

               Pentru Comitetul mixt UE-Mongolia,

               Președintele

               ANEXĂ

               REGULAMENTUL DE PROCEDURĂ AL COMITETULUI MIXT UE-MONGOLIA

               Articolul 1
               Componență și președinție

               (1)
                     Comitetul mixt instituit în conformitate cu articolul 56 din Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte („Comitetul mixt UE-Mongolia”) îndeplinește sarcinile prevăzute la articolul 56 din acord.

               (2)
                     Comitetul mixt UE-Mongolia este alcătuit din reprezentanți ai părților definite în acord, la cel mai înalt nivel posibil.

               (3)
                     Comitetul mixt UE-Mongolia este prezidat prin rotație de către ministrul afacerilor externe al Mongoliei și Înaltul Reprezentant al Uniunii pentru afaceri externe și politica de securitate, timp de un an calendaristic. Președinții își pot delega unui înalt funcționar competența de a prezida toate sau o parte dintre reuniunile Comitetului mixt UE-Mongolia.

               Articolul 2
                  Reuniuni

               (1)
                     Comitetul mixt UE-Mongolia se reunește, în mod normal, o dată pe an, cu excepția cazului în care părțile convin altfel. Reuniunile Comitetului mixt UE-Mongolia sunt convocate de către președinte. Acestea au loc prin rotație la Bruxelles și la Ulan Bator, la o dată stabilită de comun acord. La cererea uneia dintre cele două părți, dacă părțile sunt de acord, pot avea loc reuniuni extraordinare ale Comitetului mixt UE-Mongolia.

               (2)
                     În mod excepțional și dacă părțile sunt de acord, reuniunile Comitetului mixt UE-Mongolia se pot desfășura și cu ajutorul mijloacelor tehnice, de exemplu prin videoconferință.

               Articolul 3
                  Delegații

               (1)
                     Înaintea fiecărei reuniuni a Comitetului mixt UE-Mongolia, fiecare dintre cele două părți îl informează pe președinte cu privire la componența prevăzută a delegației sale.

               (2)
                     Cu acordul părților, președintele poate invita experți sau reprezentanți ai altor organisme să participe la reuniune în calitate de observatori sau să ofere informații referitoare la un anumit subiect. Părțile convin asupra condițiilor și a modalităților în care respectivii experți sau reprezentanți ai altor organisme pot participa la reuniuni.

               Articolul 4
                  Informarea publicului

               (1)
                     Reuniunile Comitetului mixt UE-Mongolia nu sunt publice, cu excepția cazului în care președintele, de comun acord cu părțile, decide altfel. Atunci când una dintre părți îi transmite Comitetului mixt UE-Mongolia informații desemnate drept confidențiale, cealaltă parte tratează aceste informații ca atare.

               (2)
                     Comitetul mixt UE-Mongolia poate face declarații publice atunci când consideră că acest lucru este necesar.

               Articolul 5
                  Secretariat

               Un reprezentant al Serviciului European de Acțiune Externă și un reprezentant al Guvernului Mongoliei exercită în comun funcțiile de secretari ai Comitetului mixt UE-Mongolia. Aceștia sunt informați cu privire la toate comunicările primite sau transmise de președinte, inclusiv prin mijloace scrise, cum ar fi poșta electronică.

               Articolul 6
                  Ordinea de zi a reuniunilor

               (1)
                     Președintele stabilește ordinea de zi provizorie a fiecărei reuniuni a Comitetului mixt UE-Mongolia. Aceasta se transmite părților, împreună cu documentele relevante, cu cel puțin 21 de zile înainte de data reuniunii.

               (2)
                     Fiecare dintre cele două părți poate solicita președintelui să înscrie un punct pe ordinea de zi.

               (3)
                     Comitetul mixt UE-Mongolia adoptă ordinea de zi la începutul fiecărei reuniuni. Dacă părțile sunt de acord, pe ordinea de zi se pot înscrie și alte puncte decât cele care figurează pe ordinea de zi provizorie.

               (4)
                     Secretarii Comitetului mixt UE-Mongolia fac publică ordinea de zi provizorie a Comitetului mixt UE-Mongolia înainte de reuniune.

               (5)
                     În circumstanțe deosebite și cu acordul părților, președintele poate reduce termenul menționat la alineatul (1) pentru a ține seama de cerințele unui caz anume.

               Articolul 7
                  Proces-verbal întocmit de comun acord

               (1)
                     Concluziile reuniunilor Comitetului mixt UE-Mongolia se înregistrează sub forma unui proces-verbal întocmit de comun acord.

               (2)
                     Președintele prezintă o sinteză a concluziilor la care a ajuns Comitetul mixt UE-Mongolia la fiecare reuniune. Pe baza acestor concluzii, cei doi secretari întocmesc împreună un proiect de proces-verbal, de preferință la sfârșitul reuniunii sau în cel mult 30 de zile calendaristice de la data reuniunii.

               (3)
                     Comitetul mixt UE-Mongolia aprobă proiectul, de preferință la sfârșitul reuniunii sau în cel mult 45 de zile calendaristice de la data reuniunii sau până la o altă dată convenită de Comitetul mixt UE-Mongolia. După ce Comitetul mixt UE-Mongolia aprobă proiectul de proces-verbal, două exemplare originale sunt semnate de către președinte. Fiecare parte primește un exemplar original.

               Articolul 8
                  Decizii și recomandări

               (1)
                     Comitetul mixt UE-Mongolia poate conveni să adopte recomandări sau decizii în vederea atingerii obiectivelor acordului.

               (2)
                     Deciziile sau recomandările Comitetului mixt UE-Mongolia se intitulează „Decizia”, respectiv „Recomandarea”, acest text fiind urmat de un număr de ordine, de data adoptării și de o descriere a obiectului. Fiecare decizie prevede data intrării sale în vigoare.

               (3)
                     În cazul în care circumstanțele impun acest lucru, Comitetul mixt UE-Mongolia poate adopta decizii sau recomandări prin procedură scrisă.

               (4)
                     Deciziile și recomandările Comitetului mixt UE-Mongolia se emit în două exemplare autentice semnate de către președinte.

               (5)
                     Părțile pot publica în jurnalele lor oficiale deciziile și recomandările Comitetului mixt UE-Mongolia.

               Articolul 9
                  Cheltuieli

               (1)
                     Fiecare parte suportă cheltuielile care îi revin în urma participării la reuniunile Comitetului mixt UE-Mongolia, atât în ceea ce privește cheltuielile cu personalul, cheltuielile de deplasare și diurnele, cât și cheltuielile poștale și de telecomunicații. Fiecare parte suportă cheltuielile care îi revin în legătură cu serviciile de interpretare la reuniuni și cu serviciile de traducere.

               (2)
                     Partea care găzduiește reuniunea suportă cheltuielile legate de organizarea reuniunilor și de reproducerea documentelor.

               Articolul 10
                  Grupurile de lucru specializate

               (1)
                     Comitetul mixt UE-Mongolia poate crea grupuri de lucru specializate care să contribuie la îndeplinirea atribuțiilor care îi revin.

               (2)
                     Comitetul mixt UE-Mongolia poate decide să desființeze un grup de lucru specializat și poate adopta sau modifica mandatul acestuia.

               (3)
                     Grupurile de lucru specializate au competențe decizionale. După fiecare dintre reuniunile lor, acestea prezintă Comitetului mixt UE-Mongolia rapoarte verbale și scrise detaliate cu privire la activitățile lor și pot adresa recomandări Comitetului mixt UE-Mongolia.

               Articolul 11
                  Modificarea regulamentului de procedură

               Regulamentul de procedură poate fi modificat prin acordul comun al părților, în conformitate cu articolul 8.

               ANEXA II

               Decizia nr. 1/... a Subcomitetului UE-Mongolia privind comerțul și investițiile instituit prin Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte („Subcomitetul UEMongolia privind comerțul și investițiile”)

               din...

               de adoptare a regulamentului său de procedură

               SUBCOMITETUL UE-MONGOLIA PRIVIND COMERȚUL ȘI INVESTIȚIILE,

               având în vedere Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte („acordul”), în special articolul 28,

               întrucât:

               (1)În temeiul articolului 28 din acord, Subcomitetul UE-Mongolia privind comerțul și investițiile a fost instituit pentru a asista Comitetul mixt în execuția sarcinilor sale, ocupându-se de toate domeniile care fac obiectul titlului IV din acord (Cooperarea în domeniul comerțului și investițiilor).

               (2)În temeiul articolului 28 alineatul (3) din acord, Subcomitetul UE-Mongolia privind comerțul și investițiile trebuie să își stabilească propriul regulament de procedură,

               ADOPTĂ PREZENTA DECIZIE:

               Articol unic

               Se adoptă regulamentul de procedură al Subcomitetului UE-Mongolia privind comerțul și investițiile, astfel cum este prevăzut în anexa la prezenta decizie.

               Prezenta decizie intră în vigoare la data adoptării.

               Adoptată la Bruxelles/Ulan Bator,

               Pentru Subcomitetul UE-Mongolia privind comerțul și investițiile,

               Președintele

               ANEXĂ

               REGULAMENTUL DE PROCEDURĂ AL SUBCOMITETULUI UE-MONGOLIA PRIVIND COMERȚUL ȘI INVESTIȚIILE

               Articolul 1
                  Componență și președinție

               (1)
                     Subcomitetul instituit în temeiul articolului 28 din Acordul-cadru de parteneriat și cooperare dintre Uniunea Europeană și statele membre ale acesteia, pe de o parte, și Mongolia, pe de altă parte („Subcomitetul UE-Mongolia privind comerțul și investițiile”) îndeplinește sarcinile prevăzute la articolul 28 alineatul (2) din acord.

               (2)
                      Subcomitetul UE-Mongolia privind comerțul și investițiile este alcătuit din reprezentanți ai Uniunii și ai Mongoliei la un nivel corespunzător și este prezidat prin rotație de un reprezentant al serviciului competent al Comisiei Europene, din partea UE, și de [...], din partea Mongoliei, timp de un an calendaristic.

               Articolul 2
                  Reuniuni

               (1)
                     Subcomitetul UE-Mongolia privind comerțul și investițiile se reunește o dată pe an, cu puțin timp înainte de reuniunea Comitetului mixt UE-Mongolia. Reuniunile Subcomitetului UE-Mongolia privind comerțul și investițiile sunt convocate de către președinte. Acestea au loc prin rotație la Bruxelles și la Ulan Bator, la o dată stabilită de comun acord. La cererea uneia dintre părți, dacă părțile sunt de acord, pot avea loc sesiuni speciale ale Subcomitetului privind comerțul și investițiile.

               (2)
                     Dacă părțile sunt de acord, reuniunile Subcomitetului UE-Mongolia privind comerțul și investițiile se pot desfășura prin videoconferință.

               Articolul 3
                  Delegații

               (1)
                     Înaintea fiecărei reuniuni a Subcomitetului UE-Mongolia privind comerțul și investițiile, fiecare parte îl informează pe președinte cu privire la componența prevăzută a delegației sale.

               (2)
                     Cu acordul părților, președintele poate invita experți sau reprezentanți ai altor organisme să participe la reuniune în calitate de observatori sau să ofere informații referitoare la un anumit subiect. Părțile convin asupra condițiilor și a modalităților în care respectivii observatori și reprezentanți ai altor organisme pot participa la reuniuni.

               Articolul 4
                  Informarea publicului

               (1)
                     Cu excepția cazului în care președintele decide altfel, în acord cu părțile, reuniunile Subcomitetului UE-Mongolia privind comerțul și investițiile nu sunt publice. Atunci când una dintre părți îi transmite Subcomitetului UE-Mongolia privind comerțul și investițiile informații desemnate drept confidențiale, cealaltă parte tratează aceste informații ca atare.

               (2)
                     Subcomitetul UE-Mongolia privind comerțul și investițiile poate prezenta declarații și rapoarte publice atunci când consideră că acest lucru este necesar.

               Articolul 5
                  Secretariat

               (1)
                     Un reprezentant al serviciului competent al Comisiei Europene și un reprezentant al Ministerului Afacerilor Externe al Mongoliei exercită în comun funcțiile de secretari ai Subcomitetului UE-Mongolia privind comerțul și investițiile.

               Articolul 6
                  Ordinea de zi a reuniunilor

               (1)
                     Președintele stabilește ordinea de zi provizorie a fiecărei reuniuni a Subcomitetului UE-Mongolia privind comerțul și investițiile.

               (2)
                     Fiecare dintre cele două părți poate solicita președintelui să înscrie un punct pe ordinea de zi.

               (3)
                     Subcomitetul UE-Mongolia privind comerțul și investițiile adoptă ordinea de zi la începutul fiecărei reuniuni. Dacă părțile sunt de acord, pe ordinea de zi se pot înscrie și alte puncte decât cele care figurează pe ordinea de zi provizorie.

               (4)
                     Secretarii Subcomitetului UE-Mongolia privind comerțul și investițiile fac publică ordinea de zi provizorie a Subcomitetului UE-Mongolia privind comerțul și investițiile înainte de reuniune.

               Articolul 7
                  Procese-verbale

               (1)
                     Concluziile reuniunilor Subcomitetului UE-Mongolia privind comerțul și investițiile se înregistrează sub forma unui proces-verbal întocmit de comun acord.

               (2)
                     Președintele prezintă o sinteză a concluziilor la care a ajuns Subcomitetul UE-Mongolia privind comerțul și investițiile la fiecare reuniune și le raportează Comitetului mixt UE-Mongolia. Pe baza acestor concluzii, cei doi secretari întocmesc împreună un proiect de proces-verbal, de preferință la sfârșitul reuniunii sau în cel mult 30 de zile calendaristice de la data reuniunii.

               (3)
                     Subcomitetul UE-Mongolia privind comerțul și investițiile aprobă proiectul, de preferință la sfârșitul reuniunii sau în cel mult 45 de zile calendaristice de la data reuniunii sau până la o altă dată convenită de Subcomitetul UE-Mongolia privind comerțul și investițiile.

               Articolul 8
                  Decizii

               (1)
                     Subcomitetul UE-Mongolia privind comerțul și investițiile poate conveni să adopte decizii în cazurile prevăzute în acord.

               (2)
                     Deciziile Subcomitetului UE-Mongolia privind comerțul și investițiile se intitulează „Decizia Subcomitetului privind comerțul și investițiile”, acest text fiind urmat de un număr de ordine, de data adoptării și de o descriere a obiectului. Fiecare decizie prevede data intrării sale în vigoare.

               (3)
                     În cazul în care circumstanțele impun acest lucru, Subcomitetul UE-Mongolia privind comerțul și investițiile poate adopta decizii prin procedură scrisă.

               (4)
                     Deciziile Subcomitetului UE-Mongolia privind comerțul și investițiile se emit în două exemplare autentice semnate de către președinte.

               (5)
                     Părțile pot publica în jurnalele lor oficiale deciziile Subcomitetului UE-Mongolia privind comerțul și investițiile.

               Articolul 9
                  Cheltuieli

               (1)
                     Fiecare parte suportă cheltuielile care îi revin în urma participării la reuniunile Subcomitetului UE-Mongolia privind comerțul și investițiile, atât în ceea ce privește cheltuielile cu personalul, cheltuielile de deplasare și diurnele, cât și cheltuielile poștale și de telecomunicații. Fiecare parte suportă cheltuielile care îi revin în legătură cu serviciile de interpretare la reuniuni și cu serviciile de traducere.

               (2)
                     Partea care găzduiește reuniunea suportă cheltuielile legate de organizarea reuniunilor și de reproducerea documentelor.

               Articolul 10
                  Modificarea regulamentului de procedură

               Regulamentul de procedură poate fi modificat prin acordul comun al părților.


               COMISIA EUROPEANĂ
            Bruxelles, 15.10.2019
            COM(2019) 469 final
            2019/0222(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Consiliului pentru comerțul cu mărfuri al Organizației Mondiale a Comerțului în ceea ce privește regulamentul de procedură al Comitetului pentru facilitarea comerțului

               EXPUNERE DE MOTIVE

               1.Obiectul propunerii

               Prezenta propunere stabilește poziția care urmează să fie adoptată în numele Uniunii în cadrul Organizației Mondiale a Comerțului (OMC), în legătură cu propunerea de adoptare a regulamentului de procedură al Comitetului pentru facilitarea comerțului (denumit în continuare „comitetul”), în temeiul Acordului OMC privind facilitarea comerțului (denumit în continuare „acordul”).

               2.Contextul propunerii

               2.1.Acordul privind facilitarea comerțului

               Acordul, la care UE este parte
                  1
               , a fost adoptat la cea de a 9-a Conferință ministerială a OMC de la Bali din 2013, cu scopul de a simplifica, moderniza și facilita procedurile de export și import între membrii OMC. Acest acord conține dispoziții privind proceduri mai rapide, mai simplificate, mai transparente și mai eficiente la frontieră, accelerând circulația, acordarea liberului de vamă și vămuirea mărfurilor, inclusiv a mărfurilor aflate în tranzit și stabilește măsuri pentru o cooperare eficace între autoritățile vamale și alte autorități competente în materie de facilitare a comerțului și de respectare a dispozițiilor vamale. Acordul a intrat în vigoare la 22 februarie 2017.

               2.2.Actul avut în vedere de Consiliul pentru comerțul cu mărfuri A

               Articolul 23.1 din acord instituie Comitetul pentru facilitarea comerțului și prevede că „Comitetul își stabilește propriul regulament de procedură.” În acest scop, Japonia, Argentina, Norvegia și Paraguay au înaintat o propunere care a primit sprijinul deplin în cadrul ultimei reuniuni a Comitetului pentru facilitarea comerțului al OMC din 25 iunie 2019. Normele propuse sunt de natură administrativă și asigură organizarea și procedurile eficiente în timpul reuniunilor Comitetului pentru facilitarea comerțului.

               În conformitate cu articolul IV alineatul (6) din Acordul de la Marrakesh de instituire a OMC, regulamentul de procedură al organismelor subsidiare, cum ar fi Comitetul pentru facilitarea comerțului, trebuie aprobat de către Consiliul OMC pentru comerțul cu mărfuri pentru a intra în vigoare.

               3.Poziția care urmează să fie adoptată în numele Uniunii

               Regulamentul de procedură este de natură administrativă. Scopul său este de a asigura funcționarea eficientă a Acordului privind facilitarea comerțului. Este în interesul UE să adopte acest regulament care a primit sprijin deplin în cadrul reuniunii Comitetului pentru facilitarea comerțului, astfel încât comitetul să funcționeze bine și să monitorizeze în mod eficient punerea în aplicare a Acordului privind facilitarea comerțului. Acest regulament se bazează pe Regulamentul de procedură al Consiliului general al OMC
                  2
                și este adaptat numai pentru a răspunde nevoilor specifice ale Comitetului pentru facilitarea comerțului. De exemplu, articolul 1 din Regulamentul de procedură al Consiliului general este completat de obligația ca comitetul să se întrunească cel puțin o dată pe an, ceea ce nu este cazul pentru Consiliul general. Un alt exemplu este faptul că invitația la reuniuni ar trebui să fie emisă, de preferință, cu trei săptămâni înainte de reuniune, pentru a facilita pregătirea pozițiilor care uneori pot fi complexe, în special atunci când sunt legate de ajutoarele legate de punerea în aplicare a anumitor angajamente. În cadrul Consiliului general, reuniunile pot fi convocate cu un preaviz foarte scurt dacă există o situație de urgență și în mod normal în termen de 10 zile lucrătoare (articolul 2 din Regulamentul de procedură).

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  3
               .

               4.1.2.Aplicarea la cazul în discuție

               Organizația Mondială a Comerțului este o organizație internațională înființată prin Acordul de la Marrakesh de instituire a OMC. („Acordul OMC”). Comitetul pentru facilitarea comerțului a fost instituit ca organism subsidiar în subordinea Consiliului pentru comerțul cu mărfuri.

               Actul pe care Consiliului pentru comerțul cu mărfuri este invitat să îl adopte este un act cu efecte juridice. Actul avut în vedere nu completează și nici nu schimbă cadrul instituțional al acordului. Acesta nu aprobă decât normele de funcționare a Comitetului pentru facilitarea comerțului.

               Prin urmare, temeiul juridic procedural al propunerii de decizie este articolul 207 alineatul (3) și (4) din TFUE, în coroborare cu articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele UE. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de elementul principal sau predominant.

               4.2.2.Aplicarea la cazul în discuție

               Obiectivul principal și conținutul actului avut în vedere se referă la politica comercială comună. Prin urmare, temeiul juridic material al deciziei propuse este articolul 207 alineatul (4) primul paragraf din TFUE.

               4.3.Concluzie

               Temeiul juridic al deciziei propuse ar trebui să fie articolul 207 alineatul (4) primul paragraf din TFUE, coroborat cu articolul 218 alineatul (9) din TFUE.

               5.Publicarea actului avut în vedere

               Nu se aplică.

               2019/0222 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Consiliului pentru comerțul cu mărfuri al Organizației Mondiale a Comerțului în ceea ce privește regulamentul de procedură al Comitetului pentru facilitarea comerțului

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul privind facilitarea comerțului (denumit în continuare „acordul”) a fost încheiat de Uniune pe baza Deciziei (UE) 2015/1947 a Consiliului
                  4
                și a intrat în vigoare la 22 februarie 2017.

               (2)În temeiul articolului 23.1 din acord, Comitetul pentru facilitarea comerțului își poate stabili propriul regulament de procedură.

               (3)În temeiul articolului IV alineatul (6) din Acordul de la Marrakesh privind constituirea Organizației Mondiale a Comerțului, regulamentul de procedură al Comitetului pentru facilitarea comerțului face obiectul aprobării de către Consiliul pentru comerțul cu mărfuri.

               (4)Este necesar să se stabilească poziția care urmează să fie adoptată, în numele Uniunii, în cadrul Consiliului pentru comerțul cu mărfuri, întrucât decizia avută în vedere are caracter obligatoriu pentru Uniune.

               (5)Este oportun ca regulamentul de procedură propus să fie aprobat, ceea ce va permite Comitetului pentru facilitarea comerțului să funcționeze în mod eficient. Acest regulament se bazează pe Regulamentul de procedură al Consiliului general al Organizației Mondiale a Comerțului și este adaptat pentru a răspunde nevoilor specifice ale Comitetului pentru facilitarea comerțului,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul reuniunii Consiliului pentru comerțul cu mărfuri în ceea ce privește adoptarea regulamentului de procedură al Comitetului pentru facilitarea comerțului este de a sprijini adoptarea acestuia, astfel cum figurează în anexă.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                     (1)

                        Decizia (UE) 2015/1947 a Consiliului din 1 octombrie 2015, JO L 284; 30.10.2015 p 1-2.

                     (2)

                        Documentul WT/L/161 din 25.7.1996 „Regulamentul de procedură pentru sesiunile Conferinței ministeriale și reuniunile Consiliului General.

                     (3)

                        Hotărârea Curții de Justiție din 7 octombrie 2014, Germania/Consiliu, C-399/12, ECLI:EU:C:2014:2258, punctele 61 – 64.

                     (4)

                        Decizia (UE) 2015/1947 a Consiliului din 1 octombrie 2015 privind încheierea, în numele Uniunii Europene, a Protocolului de modificare a Acordului de la Marrakesh privind constituirea Organizației Mondiale a Comerțului (JO L 284, 30.10.2015, p. 1).

    ---documentbreak---

               COMISIA EUROPEANĂ
            Bruxelles, 15.10.2019
            COM(2019) 469 final
            ANEXĂ
            la
            Propunerea de decizie a Consiliului
            privind poziția care urmează să fie adoptată în numele Uniunii Europene în cadrul Consiliului pentru comerțul cu mărfuri al Organizației Mondiale a Comerțului în ceea ce privește regulamentul de procedură al Comitetului pentru facilitarea comerțului

               ANEXĂ

               REGULAMENTUL DE PROCEDURĂ AL COMITETULUI PENTRU FACILITAREA COMERȚULUI
                  1

               Regulamentul de procedură pentru reuniunile Consiliului general (WT/L/161) se aplică mutatis mutandis reuniunilor Comitetului pentru facilitarea comerțului, cu excepția următoarelor:

               Capitolul I — Reuniuni

               (a)Articolul 1 (Consiliul general) ar trebui modificat în conformitate cu articolul 23 alineatul (1.2) din Acordul privind facilitarea comerțului, pentru a prevedea că:

               „Comitetul se reunește în funcție de necesități și după cum este prevăzut de dispozițiile Acordului privind facilitarea comerțului, dar cel puțin o dată pe an.”

               (b)Prima teză de la articolul (2) ar trebui modificată după cum urmează:

               „Reuniunile comitetului sunt convocate de către directorul general printr-o notificare emisă, de preferință, cu trei săptămâni, și, în orice caz, cu nu mai puțin de zece zile calendaristice, înainte de data stabilită pentru reuniune.”

               Capitolul II — Ordinea de zi

               (c)Articolul 5 nu se aplică
                  2
               .

               (d)Articolul 11 ar trebui modificat după cum urmează:

               „Reprezentanții organizațiilor interguvernamentale internaționale pot participa la reuniuni în calitate de observatori la invitația Comitetului pentru facilitarea comerțului, în conformitate cu orientările din anexa 3 la Regulamentul general al Consiliului.

               În plus, în conformitate cu articolul 23:1 alineatul (5) din Acordul privind facilitarea comerțului, Comitetul poate invita reprezentanți ai altor organizații internaționale cu competențe în domeniul facilitării comerțului sau al organismelor subsidiare ale acestora pentru a:

               (a)participa la reuniunile comitetului; precum și

               (b)discuta aspecte specifice legate de punerea în aplicare a prezentului acord.”

               Capitolul V — Funcționari

               (e)Articolele 12, 13 și 14 ar trebui modificate pentru a autoriza Comitetul să aleagă un vicepreședinte. În consecință, articolele 12, 13 și 14 se citesc după cum urmează:

               „Articolul 12. Comitetul alege un președinte
                  3
                și poate alege un vicepreședinte dintre reprezentanții membrilor. Alegerile au loc la prima reuniune a anului și intră în vigoare la sfârșitul reuniunii. Președintele și vicepreședintele își exercită funcțiile până la sfârșitul primei reuniuni din anul următor.

               Articolul 13. În cazul în care președintele este absent de la o ședință sau de la o parte a acesteia, vicepreședintele îndeplinește funcțiile de președinte. În cazul în care niciun vicepreședinte nu a fost ales sau, dacă vicepreședintele nu este prezent, comitetul alege un președinte interimar pentru reuniunea respectivă sau pentru acea parte a reuniunii.

               Articolul 14. În cazul în care președintele nu își mai poate exercita funcțiile, Comitetul desemnează vicepreședintele menționat la articolul 12 sau, în cazul în care nu a fost ales un vicepreședinte, acesta alege un președinte interimar care să exercite funcțiile respective până la alegerea unui nou președinte.”

               Capitolul VI — Desfășurarea activității

               (f)Prima teză de la articolul (24) ar trebui modificată după cum urmează:

               „Pentru a accelera desfășurarea activității, președintele poate invita reprezentanții care doresc să își exprime sprijinul pentru o anumită propunere să ridice mâna, pentru a fi înregistrați în mod corespunzător în evidențe ca declarații de sprijin. [...]”

               Capitolul VII — Procesul decizional

               (g)Articolul 33 ar trebui modificat după cum urmează:

               „În cazul în care nu se poate ajunge la o decizie prin consens, chestiunea în cauză se înaintează Consiliului pentru comerțul cu mărfuri.”

               (h)Articolul 34 nu se aplică.

               __________

                     (1)

                        Pe baza comunicării prezentate de Argentina, Japonia, Norvegia și Paraguay (G/TFA/W/14).

                     (2)

                        Pregătirea și difuzarea suficientă a ordinii de zi este garantată prin Regulamentul de procedură al CG prin articolele 2, 3 și 6.

                     (3)

                        Comitetul aplică orientările relevante cuprinse în „Orientările pentru numirea funcționarilor în cadrul organismelor OMC” (WT/L/31, din 7 februarie 1995).